Hühnerbach
Da Hühnerbach is a 25 km longa, orografisch rechta Nemfluss vo da Gennach in Bayern.

Nam 

Da Nam vom Hühnerbach is woahscheinli vom Wuidhuhn obgleidd.

Friaha is'a aa Große Gennach gnennd worn, do de Gennach bis zum Zammfluss midm Hühnerbach da kiazare Fluss is.

Valaff 

Da Hühnerbach entspringd bei da Gmoa Rettenbach om Auerberg im schwäbischn Landkroas Ostallgai. Vo duat aus valaffd'a neardli in Richtung Bidingen. Ea fliaßd strikd weida in neadlicha Richtung duach meahrare Gmoana, bis a schliaßli beim Jengena Ortstei Ummenhofen noch 25 Kilometa in de Gennach mindd.

Ortschoftn und Städt 

Vo da Quej bis zua Mindung duachfliaßd da Hühnerbach foingde Ortschoftn oder fiahd on eahna voabei:

 Rettenbach am Auerberg
 Bidingen
 Osterzell
 Kaltental
 Oberostendorf
 Jengen

Im Netz

Beleg 

Fluss in Europa
Fluss in Bayern